Lav et referat af nedenstående tekst:

Tekst:
Det skriver tv2.dk. Superletvægteren har derfor ni sejre i lige så mange kampe, men den 23-årige dansker havde det hårdt undervejs mod Di Feto. Først i syvende omgang fik Kasper Bruun for alvor slået sig ind på sin modstander, da han ramte med en kraftig uppercut, der gav gummiben hos italieneren. - Det var en hård kamp. Men jeg følte mig ovenpå efter tredje omgang. Der synes jeg, at jeg havde fat i ham, sagde Kasper Bruun efterfølgende. Der var også en ekstra dejlig gevinst ved sejren. Bokseren havde denne gang publikum med sig, hvilket ikke var tilfældet, da han mødte italieneren Massimiliano Chiofalo den 20. november sidste år, selvom han vandt kampen. Der var det første gang han boksede otte runder og publikum var ikke tilfredse med, at Kasper Bruun havde problemer med at holde tempoet i alle otte omgange. Kasper Bruuns næste kamp i Fight Night er den 2. april.

Referat:
Pandrupbokseren Kasper Bruun kan stadig kalde sig ubesejret. Lørdag aften vendte han nemlig et truende nederlag til sejr mod italienske Alfredo Di Feto ved TV 2 Sportens Fight Night.